cyanic-selkie/wikianc huggingface dataset:
Σουνίκας
Βιογραφία
Το 530 εμφανίζεται ως δούκας, αν και δεν είναι σαφές αν κατείχε την εδαφική διοίκηση του δουκάτου Μεσοποταμίας ή αν είχε μόνο τον τίτλο. Με αυτή την ιδιότητα, συμμετείχε στη μεγάλη βυζαντινή νίκη στη Μάχη του Δάρας τον Ιούνιο του 530, όπου, μαζί με τον Αιγάν, διηύθυνε μια μονάδα 600 ιππέων Ούνων που παρατάχθηκαν στα αριστερά της βυζαντινής παράταξης. Κατά τη διάρκεια της μάχης, οι Ούννοι απέκρουσαν την περσική επίθεση και έπειτα απεστάλησαν από τον Βυζαντινό διοικητή Βελισάριο για να ενισχύσουν τα δεξιά της παράταξης. Εκεί, ο Σουνίκας σκότωσε τον Πέρση, δεύτερο σε τάξη διοικητή, Βαρασμανά, αναγκάζοντας τους Πέρσες να υποχωρήσουν, ενισχύοντας τη βυζαντινή νίκη.
Την επόμενη χρονιά, υπηρέτησε ξανά κάτω από τον Βελισάριο στη νέα του εκστρατεία εναντίον των Σασσανίδων της Περσίας. Με δική του πρωτοβουλία, οδήγησε μια δύναμη στην περσική οπισθοφυλακή, όπου έπιασε αιχμάλωτους πολλούς Πέρσες και οι άραβες συμμάχους τους. Επειδή όμως είχε ενεργήσει χωρίς εντολές εξόργισε τον Βελισάριο και χάρη στην επέμβαση του μάγιστρου Ερμογένη επήλθε συμφιλίωση. Στη Μάχη του Καλλίνικου (19 Απριλίου 531), ο Σουνίκας και ο Σίμας τοποθετήθηκαν στην αριστερή πλευρά της παράταξης. Αν και απωθούσαν τις διαδοχικές περσικές επιθέσεις, το υπόλοιπο του στρατού νικήθηκε και αναγκάστηκαν να υποχωρήσουν. Ο Σουνίκας και οι άντρες του, ως επί το πλείστον πεζικό, συνέχισαν να αγωνίζονται, εμποδίζοντας τους Πέρσες να καταδιώξουν τους ηττημένους Βυζαντινούς. Μετά τη μάχη αυτή τίποτε δεν είναι γνωστό γι' αυτόν.
Πηγές
Κατηγορία:Ούννοι Κατηγορία:Βυζαντινοί στρατηγοί Κατηγορία:Βυζαντινοί δούκες Κατηγορία:Βυζαντινοί του 6ου αιώνα Κατηγορία:Βυζαντινοί κυβερνήτες
Πόπλιος Κορνήλιος Δολαβέλλας
Με το όνομα Πόπλιος Κορνήλιος Δολαβέλλας είναι γνωστά τα παρακάτω ιστορικά πρόσωπα στην Αρχαία Ρώμη:
Μαρκ Ράιλανς
Ο Σερ Ντέιβιντ Μαρκ Ράιλανς Γουότερς (αγγλικά: David Mark Rylance Waters, 18 Ιανουαρίου 1960 - ) είναι Άγγλος ηθοποιός, σκηνοθέτης θεάτρου και θεατρικός συγγραφέας. Υπήρξε ο πρώτος καλλιτεχνικός διευθυντής στο Shakespeare's Globe, του Λονδίνου, μεταξύ το 1995 και το 2005. Το 2016 κέρδισε Όσκαρ Β' Ανδρικού Ρόλου και BAFTA Καλύτερου Υποστηρικτικού Ηθοποιού, για την ταινία του Στίβεν Σπίλμπεργκ, Η γέφυρα των κατασκόπων (2015). Το 2016 συμπεριλήφθηκε σε ετήσιο κατάλογο του περιοδικού Time με τις 100 προσωπικότητες με τη μεγαλύτερη επιρροή διεθνώς. Το 2017 χρήσθηκε ιππότης.
Ο Ράιλανς μετά την αποφοίτησή του από το Royal Academy of Dramatic Art, έκανε το ντεμπούτο του στο θέατρο το 1980, στο Citizens Theatre, της Γλασκώβης. Το 1994 για το Πολύ κακό για το τίποτα και το 2010 για το Ιερουσαλήμ, κέρδισε το βραβείο Oliver Καλύτερου Ηθοποιού. Ενώ το 2008 για το Boeing-Boeing, το 2010 για το Ιερουσαλήμ και το 2014 για το Δωδέκατη Νύχτα κέρδισε βραβείο Τόνι. Διακρίσεις έτυχε και για ρόλους του στην τηλεόραση: BAFTA Καλύτερου Ηθοποιού στην Τηλεόραση, για την τηλεταινία The Government Inspector, ενώ έχει υπάρξει υποψήφιος για Έμμι, Χρυσή Σφαίρα, αλλά και BAFTA για τον ρόλο του στη σειρά Wolf Hall.
Εξωτερικοί σύνδεσμοι
Κατηγορία:Βραβευμένοι με Όσκαρ Β' Ανδρικού Ρόλου Κατηγορία:Άγγλοι θεατρικοί συγγραφείς Κατηγορία:Νικητές βραβείου Tony Κατηγορία:Άγγλοι άνδρες ηθοποιοί κινηματογράφου Κατηγορία:Άγγλοι άνδρες ηθοποιοί τηλεόρασης Κατηγορία:Σκηνοθέτες θεάτρου Κατηγορία:Βραβευμένοι με BAFTA Β' Ανδρικού Ρόλου
277 Ελβίρα
Η Ελβίρα (Elvira) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,84. Ανακαλύφθηκε το 1888 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε πιθανώς το όνομά της από μία ηρωίδα των έργων του Λαμαρτίνου Méditations poétiques (1820) και Harmonies poétiques et religieuses (1830). Η Ελβίρα ανήκει στην Οικογένεια αστεροειδών της Κορωνίδος.
Φυσικά χαρακτηριστικά
Η μέση διάμετρος της Ελβίρας υπολογίσθηκε σε 27,2 χιλιόμετρα και η μάζα της σε 21 τρισεκατομμύρια τόνους. Ο φασματικός της τύπος είναι S (λιθώδης), ενώ το άλβεδό της εκτιμήθηκε σε 0,277 από παρατηρήσεις του IRAS (υπέρυθρο). Η Ελβίρα περιστρέφεται γύρω από τον εαυτό της μία φορά κάθε 29 ώρες και 41 λεπτά, μία αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 115 ως 120 βαθμούς Κελσίου κάτω από το μηδέν.
Ροσαλία δε Κάστρο
Η Ροσαλία ντε Κάστρο (Rosalía de Castro, Σαντιάγο ντε Κομποστέλα, 24 Φεβρουαρίου 1837 — Παδρόν, 15 Ιουλίου 1885) ήταν Ισπανίδα συγγραφέας. Είναι μια από της σημαντικότερες συγγραφείς σε γαλικιανή γλώσσα, ενώ μεγάλο μέρος του έργου της είναι στα καστιλιανικά. Θεωρείται η σημαντικότερη μορφή του Rexurdimento, της αναγέννησης της γαλικιανής γλώσσας και στις 17 Μαΐου, τη μέρα που δημοσιεύθηκε η συλλογή ποιημάτων της Cantares gallegos γιορτάζεται η Ημέρα των Γαλικιανών Γραμμάτων.
277 Ελβίρα
Εξωτερικοί σύνδεσμοι
Ελβιρα Κατηγορία:Αστεροειδείς της Οικογένειας της Κορωνίδος
Ροσαλία δε Κάστρο
Βιογραφία
Ήταν νόθα κόρη του ιερέα Xosé Martínez Viojo και της María Teresa de la Cruz de Castro e Abadía και πέρασε τα πρώτα χρόνια της ζωής της με της θείες της και αργότερα με τη μητέρα της. Το 1858 παντρεύτηκε τον ιστορικό Manuel Murguía. Μαζί απέκτησαν 6 παιδιά.
Ήταν πάντα φιλάσθενη και το 1885 πέθανε από καρκίνο.
Έργο
Έγραψε τα πρώτα της έργα στα καστιλιάνικα, ενώ το 1863, ο σύζυγός της, κι αυτός σημαντικός εκπρόσωπος του Rexurdimento, δημοσίευσε χωρίς τη γνώση της τα ποιήματα Cantares gallegos. Τον επόμενο χρόνο δημοσιεύτηκε η συλλογή διηγημάτων Contos da miña terra I, και το 1880 η δεύτερη συλλογή ποιημάτων της σε γαλικιανή γλώσσα Follas novas. Όλο το υπόλοιπο έργο της είναι στα καστιλιανικά.
Τα ποιήματά της μελοποιήθηκαν από διάφορους μουσικούς όπως ο Emilio Cao, ο Amancio Prada και η Luz Casal. Στο Soundrack της ταινίας Mar Adentro ακούγεται το ποίημά της Negra Sombra από τη συλλογή Follas Novas.
Εξωτερικοί σύνδεσμοι
Κατηγορία:Ισπανοί διηγηματογράφοι Κατηγορία:Ισπανοί ποιητές Κάστρο
Τζιοβάνι Ριμπίζι
Ο Τζιοβάνι Ριμπίζι (Antonino Giovanni Ribisi, 17 Δεκεμβρίου 1974) είναι Αμερικανός ηθοποιός, με καταγωγή από τη Σικελία. Ο Ριμπίζι έχει διακριθεί τόσο σε κινηματογραφικούς όσο και τηλεοπτικούς ρόλους, ενώ το 2007 κέρδισε μια υποψηφιότητα για βραβείο Emmy.
Βιογραφικά Στοιχεία
Ο Τζιοβάνι Ριμπίζι γεννήθηκε στο Λος Άντζελες της Καλιφόρνια το 1974. Οι γονείς του ονομάζονται Γκέι Λάντραμ, ατζέντης στο επάγγελμα, και Άλμπερτ Ριμπίζι, μουσικός. Είναι δίδυμος αδερφός της ηθοποιού Μαρίσα Ριμπίζι και έχει επιπλέον μια αδερφή, την Τζίνα. Ήταν παντρεμένος με τη Μαράια Ο’ Μπρίεν από τις 18 Μαρτίου 1997 μέχρι τις 3 Νοεμβρίου 2001. Μαζί απέκτησαν μια κόρη, τη Λουτσία, γεννημένη το Σεπτέμβρη του 1997. Κουνιάδος του είναι ο μουσικός Μπεκ.
Σε ταινίες συνήθως αναλαμβάνει δευτεραγωνιστικούς δραματικούς ρόλους, αν και έχει επίσης εμφανιστεί ως πρωταγωνιστής, όπως για παράδειγμα στην ταινία Heaven του Τομ Τίκβερ, στο πλάι της Κέιτ Μπλάνσετ. Με την ηθοποιό είχαν συνεργαστεί και πάλι στην ταινία Το Χάρισμα (The Gift). Στη φιλμογραφία του Ριμπίζι απαντώνται οι ταινίες Σε 60 Δευτερόλεπτα (Gone in Sixty Seconds), Η Διάσωση του Στρατιώτη Ράιαν (Saving Private Ryan), Χαμένοι στη Μετάφραση (Lost in Translation), Η Πτήση του Φοίνικα (Flight of the Phoenix) και Sky Captain and the World of Tomorrow.
Ο Ριμπίζι έχει επίσης εμφανιστεί στο μουσικό βίντεο του βρετανικού συγκροτήματος Keane για το τραγούδι "Crystal Ball" το 2006. Επίσης μαζί με τη Γουϊνόνα Ράιντερ και τον Τζον Σ. Ρέιλι στο "Talk About The Blues" των Jon Spencer Blues Explosion.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Ιταλοαμερικανοί
Τευμησσός (όρος)
Με το όνομα Τευμησσός είναι γνωστό ένα όρος της Βοιωτίας, στα νοτιοανατολικά του νομού, στη περιοχή ανάμεσα στα σημερινά χωριά Καλλιθέα του Δήμου Τανάγρας και Ελεώνα του Δήμου Θηβαίων. Κατά την αρχαιότητα υπήρχε ιερό των Νυμφών.
Κατηγορία:Βουνά της Βοιωτίας
USS Triton (SSRN-586)
Ο Τρίτων ήταν το δεύτερο υποβρύχιο και το πέμπτο πλοίο του αμερικανικού ναυτικού που πήρε το όνομά του από την ελληνική θεότητα Τρίτωνα. Κατά το έτος ένταξης στην υπηρεσία (1959), ήταν το μεγαλύτερο, ισχυρότερο και πιο ακριβό υποβρύχιο που κατασκευάστηκε ποτέ, με κόστος που ανήλθε σε 109.000.000 δολάρια ΗΠΑ, χωρίς να περιλαμβάνεται το κόστος των πυρηνικών καυσίμων και αντιδραστήρων.
Επαναλαμβάνοντας, σε μία νέα εποχή, με μία νέα κινητήρια δύναμη, τον άθλο του Μαγγελάνου, το υποβρύχιο Τρίτων πραγματοποίησε τους πρώτους μήνες του 1960 το γύρο του κόσμου, εν καταδύσει, ακολουθώντας κατά προσέγγιση την πορεία του Πορτογάλου θαλασσοπόρου. Το ταξίδι άρχισε στις 16 Φεβρουαρίου του 1960 από το λιμάνι του Νέου Λονδίνου στο Κονέκτικατ των Η.Π.Α. και έληξε στο ίδιο σημείο στις 10 Μαΐου, με το Τρίτων να έχει διαπλεύσει απόσταση 26.723 ναυτικών μιλίων. Σκοπός της "Οδύσσειας" αυτής δεν ήταν μόνο ο συμβολισμός καθώς αποδείχθηκε ότι το σκάφος και το πλήρωμα μπορούσαν να αντέξουν τη δοκιμασία της πολύμηνης παραμονής στα βάθη των ωκεανών.
Αφού συμμετείχε σε επιχειρήσεις μόνο δύο χρόνια για τον σκοπό για τον οποίο σχεδιάστηκε, ο ρόλος του Τρίτων ως ραδιοεντοπιστή κατέστη άνευ αντικειμένου μετά την εισαγωγή των αεροσκαφών έγκαιρης προειδοποίησης Grumman WF-2 Tracer. Έτσι, το 1962 μετατράπηκε σε επιθετικό υποβρύχιο και το 1964 έγινε η ναυαρχίδα του Διοικητή Δυνάμεων Υποβρυχίων Ατλαντικού (COMSUBLANT). Αφοπλίστηκε το 1969 και ήταν το πρώτο αμερικανικό πυρηνικό υποβρύχιο που αποσύρθηκε από την υπηρεσία.
Μέχρι το 1993, το κύτος του υποβρυχίου ήταν αγκυροβολημένο σ' έναν κολπίσκο στο Πόρτσμουθ της Βιρτζίνια και στη συνέχεια μπήκε στο πρόγραμμα ανακύκλωσης πυρηνοκίνητων πλοίων και υποβρυχίων. Η ανακύκλωσή του ολοκληρώθηκε στις 30 Νοεμβρίου του 2009.
Παραπομπές
Κατηγορία:Υποβρύχια Triton (SSRN-586) Triton (SSRN-586)
Αισθητική
Αισθητική είναι ο κλάδος της φιλοσοφίας που ασχολείται με τον ορισμό του ωραίου και αν μπορεί καταρχάς να υπάρξει ορισμός για το τι είναι ωραίο, αλλά και σε τι χρησιμεύει ένας τέτοιος ορισμός. Ο όρος εισήχθη για πρώτη φορά από τον γερμανό φιλόσοφο Αλεξάντερ Γκότλιμπ Μπαουμγκάρτεν, ο οποίος με το έργο του συνέβαλε στο να αναγνωριστεί η αισθητική σαν ξεχωριστός φιλοσοφικός κλάδος. Ο όρος ‘αισθητική’ παράγεται από την ‘αίσθηση’, την εμπειρία που προσλαμβάνουμε μέσω των αισθήσεων. Παρά το γεγονός ότι η Αισθητική, η περί το καλόν, ήτοι η περί το κάλλος συζήτηση, αποτελεί σήμερα το τέταρτο στοιχειώδες τμήμα της Φιλοσοφίας μετά την Ηθική, τη Γνωσιολογία και τη Μεταφυσική, εντούτοις σπάνια απασχόλησε αυτοτελώς τους φιλοσόφους.
Αρχαία χρόνια
Τους κλασικούς φιλόσοφους η Αισθητική δεν τους απασχολεί παρά υπό μορφήν παραρτήματος των άλλων τριών τμημάτων της Φιλοσοφίας. Ο Σωκράτης πίστευε ότι το καλόν συμπίπτει με το αγαθόν, ενώ αμφότερα συμπίπτουν με το ωφέλιμον. Δηλαδή για τον Σωκράτη, η Αισθητική (το καλόν, το κάλλος) και η Ηθική (το αγαθόν) δεν είναι παρά οι δυο όψεις του ίδιου νομίσματος: της ωφελιμότητας. Η άποψη του Σωκράτη, αν και υπό αίρεση ως προς το δεύτερο σκέλος της (ως προς την ωφελιμότητα του καλού και του αγαθού), έχει μολαταύτα ενδιαφέρον ιδίως ως προς το πρώτο σκέλος της (της σύμπτωσης του αγαθού και του καλού, ήτοι της αισθητικής και της ηθικής). Χιλιάδες χρόνια αργότερα, ο μεγάλος γερμανός φιλόσοφος Φρίντριχ Νίτσε, διαπρύσια διακηρύττει την Αισθητική ως την Ηθική του μέλλοντος, αποτελώντας έτσι προέκταση της σωκρατικής σκέψης.
Αντίθετα με το δάσκαλό του Σωκράτη, ο Πλάτωνας δεν υπολήπτεται την Τέχνη και τους καλλιτέχνες, τους κατεξοχήν εκφραστές του καλού (κάλλους), εξορίζοντάς τους από την περίφημη Πολιτεία του. Ο Πλάτωνας ισχυριζόταν ότι εφόσον η Τέχνη δεν πραγματώνει τις Ιδέες, τα υπεραισθητά δηλαδή αρχέτυπα από τα οποία εκρέει ο κόσμος και τα οποία συνιστούν τη μόνη πραγματική αλήθεια (αν και την πραγματική τους μορφή δεν γνωρίζουμε), αλλά απλώς αναπαριστά φυσικά ή τεχνητά αντικείμενα, δεν αποτελεί παρά μια εξασθενημένη ανάκλαση των Ιδεών. Συνεπώς, με ενάργεια φιλοσοφική ορίζει το έργο της Τέχνης ως μίμηση, όχι απλώς της ζωής, αλλά κάτι υποδεέστερο, ως μίμηση μιμήσεως, μίμηση δηλαδή αντικειμένων, πραγμάτων, τα οποία όμως με τη σειρά τους είναι μίμηση των Ιδεών (εφόσον οι Ιδέες επέχουν θέση Απόλυτης Αλήθειας, απρόσιτης στους ανθρώπους).
Η Τέχνη κήρυττε ο Πλάτων, δεν μετέχει στην ανώτερη ιδιότητα της ψυχής, τη διάνοια, το λεγόμενο φιλοσοφικώς λογιστικόν. Ως εκ τούτου, διαφθείρει το λογιστικόν, τον νου, ο οποίος μετέρχετο άλλων κατά τον Πλάτωνα διαδικασιών. Σε καμία όμως περίπτωση δεν περιφρονούσε ο σπουδαίος αυτός φιλόσοφος (η διδασκαλία τού οποίου επηρέασε περισσότερο ίσως από κάθε άλλο φιλόσοφο την ανθρώπινη Ιστορία) την Τέχνη, απλώς πρότασσε τη φιλοσοφική σκέψη ως την ανώτερη μορφή δημιουργίας, πάνω από την παραγωγή Τέχνης και οτιδήποτε άλλο. Υπάρχει κάτι το αποβλακωτικό στην αστόχαστη μορφή Τέχνης ισχυριζόταν, που αντί να ενισχύει το λογιστικόν, επιτείνει την προϋπάρχουσα βλακεία. Αρχόμενη η σκέψη του λοιπόν από το προαπαιτούμενο ότι η Τέχνη, ως μίμηση μιμήσεως είναι κατώτερη της Φιλοσοφίας, η οποία είναι επεξήγηση και προβληματισμός επί της αρχικής μίμησης και όχι δεύτερη μίμηση, μελετά την Τέχνη με προσοχή και αποφαίνεται ότι μόνο όταν η Τέχνη συνάπτεται με τη σκέψη αποκτά την πλήρη της σημασία.
Τη φιλοσοφική άποψη του Πλάτωνα περί Τέχνης έρχεται να αντικρούσει με έναν εξαίσιο συλλογισμό ο μετέχων την ελληνική παιδεία Πλωτίνος. Κατά τον Αιγύπτιο αυτό σημαντικό φιλόσοφο, η φύση μιμείται την Ιδέα, όμως η Τέχνη δεν συνιστά μόνο μίμηση μιμήσεως. Ο Πλωτίνος, επηρεασμένος λόγω καταγωγής από το μυστικισμό της Αιγύπτου, υποστήριξε ότι η Τέχνη, εκτός από το να μιμείται τη φύση που είναι μίμηση (ανάκλαση) της Ιδέας, έχει την επιπλέον ιδιότητα ότι επικοινωνεί απευθείας με την Ιδέα λόγω της ικανότητας του καλλιτέχνη να επικοινωνεί απευθείας με την Ιδέα της θεότητας.
Πολύ προχωρημένη σκέψη, που θέτει όμως σε νέες βάσεις τη συζήτηση περί αισθητικής, καθώς εισάγει στο ζήτημα και το λεγόμενο φαντασιακό (τη φαντασία), το οποίο δεν είναι νόηση (προϊόν δηλαδή καθαρής, ρεαλιστικής σκέψης), αλλά ούτε και αίσθηση (καθότι αποτελεί λόγο έγερσης συναισθημάτων και όχι αισθητηριακό ερέθισμα). Δεν είναι άλλωστε τυχαίο ότι τόσο στα αρχαία χρόνια όσο και σήμερα οι καλλιτέχνες περιβάλλονται από μια αχλύ μυστικισμού και αποτελούν είδωλα. Κατά τον Πλωτίνο, ο άνθρωπος, ενώ ακόμα βρίσκεται εν ζωή, μπορεί με την έκσταση (τη στάση δηλαδή εκτός, τουτέστιν τη φυγή εκτός του υλικού σώματος, επομένως και του υλικού κόσμου, δηλαδή του στρεβλού κόσμου, του κόσμου μιμήσεως των Ιδεών) να φύγει από το σώμα του και να πλησιάσει τη θεότητα (την Απόλυτη Αλήθεια δηλαδή, τις Ιδέες κατά Πλάτωνα σε μια πιο ευρεία έννοια).
Ο Πλωτίνος λοιπόν μέσα από τον πρωτοποριακό συλλογισμό του, αποτέλεσε ένα ακατέργαστο ενδιάμεσο στάδιο της φιλοσοφικής πραγματείας περί Αισθητικής, αν και περισσότερο ο συλλογισμός του ενείχε το μυστικισμό ως συνδετικό κρίκο, ενώ ο όρος φαντασία (φανταστικόν) θα τεθεί πιο επιστημονικά πολύ αργότερα, μόλις το 1735 μ. Χ. από τον Μπαουμγκάρτεν.
Εδαφοσφαίριση
Το πετάνκ (pétanque) ή εδαφοσφαίριση είναι παιχνίδι και άθλημα που παίζεται συνήθως με βαριές μεταλλικές σφαίρες. Ανήκει στην ευρύτερη κατηγορία των αθλημάτων boules, τα οποία παίζονται με μεγάλες και βαριές μπάλες, οι οποίες πρέπει να πλησιάσουν όσο πιο κοντά γίνεται σε μια πιο μικρή μπάλα-στόχο.(π.χ. μπότσε, παραλλαγή του οποίου είναι και το παραολυμπιακό άθλημα μπότσια). Παρόμοιο παιχνίδι είναι και το παραδοσιακό λευκαδίτικο παιχνίδι αμπαλί το οποίο όμως κανονικά παίζεται με ξύλινες πεπλατυσμένες μπάλες, τις ροτέλες.
Το πετάνκ είναι ένα άθλημα για ανθρώπους κάθε ηλικίας. Παίζεται σε ανοιχτό χώρο, αποτελεί μέσο για ψυχαγωγία και κοινωνικοποίηση, ενώ παράλληλα παραμένει ανταγωνιστικό. Επιπλέον, αν και βασίζεται σε πολύ απλούς κανόνες, είναι ένα άθλημα με ιδιαίτερη τεχνική και στρατηγική, που χρειάζεται συντονισμό στις κινήσεις, συγκέντρωση στο στόχο και συνεργασία μεταξύ των παικτών της ίδιας ομάδας.
Η Ελληνική Ομοσπονδία Εδαφοσφαίρισης ιδρύθηκε τον Δεκέμβριο του 2021 από 22 συλλόγους ενώ αριθμεί πάνω από 200 αθλητές. Η Ομοσπονδία διοργάνωσε το 1ο Πανέλληνιο Πρωτάθλημα, αγώνισμα τριπλέτες (3Χ3) στην Πρέβεζα τον Ιούνιο του 2022.
H ιστορία του παιχνιδιού
Στην αρχαία Ελλάδα από τον 6ο αιώνα π.Χ. υπήρχε το κλασικό παιχνίδι ρίψης νομισμάτων, τα οποία στη συνέχεια αντικαταστάθηκαν από επίπεδες πέτρες και αργότερα από πέτρινους βόλους, με στόχο να φτάνουν όσο το δυνατόν μακρύτερα. Αργότερα οι Ρωμαίοι εμπλούτισαν το παιχνίδι προσθέτοντας και μια μπάλα-στόχο την οποία προσπαθούσαν να πλησιάσουν με τους πέτρινους βόλους όσο το δυνατόν περισσότερο. Αυτή η εκδοχή του παιχνιδιού έφτασε στην Προβηγκία από Ρωμαίους στρατιώτες, ναυτικούς αλλά και περιπλανώμενους ταξιδιώτες.
Αργότερα, κατά τη διάρκεια του Μεσαίωνα, οι πέτρινες μπάλες αντικαταστάθηκαν από ξύλινες και το παιχνίδι άρχισε να παίζεται σε διάφορες χώρες της Ευρώπης. Στη Νότια Γαλλία γύρω στο 1910 το παιχνίδι εξελίχθηκε στο jeu provençal, τον πρόγονο του σημερινού pétanque.
Σύγχρονη εκδοχή του αθλήματος
Το πετάνκ (pétanque) το συναντάμε σήμερα κυρίως στη Γαλλία, αλλά είναι αξιοσημείωτο ότι η Παγκόσμια Ομοσπονδία του αθλήματος απαριθμεί πάνω από 600.000 μέλη σε 52 χώρες. Το πετάνκ είναι μαζί με δύο παρόμοια αθλήματα της ίδιας "οικογένειας", μέρος του αγωνιστικού προγράμματος των Παγκόσμιων Αγώνων.
Το γήπεδο αποτελεί μια βασική παράμετρο στο παιχνίδι. Αυτό μπορεί να είναι διαμορφωμένο με σχεδόν οποιοδήποτε υλικό, χώμα, χαλίκι, γρασίδι. Η άμμος δεν ενδείκνυται γιατί εκεί δεν κυλάει η μπάλα ούτε και το τσιμέντο γιατί απλά θα καταστρέψει τις μπάλες. Οι διαστάσεις του γηπέδου είναι 4 Χ 15 μέτρα.
Το παιχνίδι παίζεται πάντα μεταξύ δύο ομάδων. Υπάρχουν 3 παραλλαγές:
Οι μπάλες είναι από μασίφ ατσάλι, το βάρος και οι διαστάσεις ποικίλουν. Η διάμετρος 70,5 - 80mm και το βάρος μεταξύ 650 - 800gr.
Πώς παίζεται
Ρίχνουμε κέρμα για να δούμε ποια ομάδα θα παίξει πρώτη.
Ο παίκτης π.χ. της Α ομάδας στέκεται με τα δύο πόδια μέσα στον κύκλο και πετάει τη μπάλα-στόχο (cochonnet ή bouchon ή jack). Δικαιούται να την πετάξει προς οποιαδήποτε κατεύθυνση μέσα στο γήπεδο αρκεί να φτάσει σε απόσταση 6-10 μέτρων από τον κύκλο.
Έπειτα ο ίδιος ή άλλος παίκτης από την ίδια ομάδα πάλι μέσα από τον κύκλο θα ρίξει την πρώτη μεταλλική μπάλα με στόχο να πλησιάσει όσο το δυνατόν περισσότερο τη μπάλα-στόχο. Το πέταγμα της μπάλας γίνεται με ανάποδο spin, για καλύτερο έλεγχο της απόστασης και του σημείου που θα καταλήξει η μπάλα.
Στη συνέχεια ρίχνει τη μπάλα του παίχτης της Β ομάδας και αν δεν πάει πιο κοντά από την μπάλα της Α ομάδας ξαναρίχνει, μέχρι να πάει πιο κοντά. Παίζει πάντα η ομάδα που η καλύτερη μπάλα της βρίσκεται μακρύτερα από το στόχο (cochonette), σε σχέση με την καλύτερη μπάλα της άλλης ομάδας. Παίζει συνέχεια μέχρι κάποια μπάλα της να πλησιάσει το στόχο, πιο κοντά, από την καλύτερη μπάλα της άλλης ομάδας. Τότε παίζει η άλλη ομάδα. Ρίχνει τις μπάλες της μέχρι να πλησιάσει πιο κοντά.
Όταν η μία ομάδα έχει ρίξει όλες τις μπάλες της, ξεκινάει να παίζει η δεύτερη ομάδα όλες τις δικές της. Έτσι ολοκληρώνεται ο γύρος και αθροίζονται οι πόντοι. Κερδίζει το γύρο η ομάδα που έχει την κοντινότερη μπάλα στο στόχο.
Επίσης παίρνει έναν πόντο για κάθε μπάλα που βρίσκεται πιο κοντά στο στόχο από την καλύτερη του αντιπάλου. Σε κάθε γύρο μόνο μία ομάδα μπορεί να σκοράρει πόντους.
Πηγές
PETANQUE – ΠΕΤΑΝΚ – ΕΔΑΦΟΣΦΑΙΡΙΣΗ, από τη σελίδα της Sportexpo.
Lil Tjay
Ο Τιον Τζέιντεν Μέριτ (Μπρονξ, Νέα Υόρκη, 30 Απριλίου, 2001), γνωστός ως Lil Tjay, είναι Αμερικανός ράπερ, τραγουδιστής και τραγουδοποιός.Το καλλιτεχνικό του όνομα προέρχεται από το πρώτο γράμμα του ονόματός του και τα τρία πρώτα του μεσαίου ονόματός του.
Αναγέννηση Επανομής
Ο σύλλογος ιδρύθηκε το έτος 1926. Την περίοδο 1971-1972 κατέκτησε το πρωτάθλημα της Γ΄ Εθνικής Κατηγορίας, με αποτέλεσμα την άνοδό του στη Β΄ Εθνική, όπου και παρέμεινε μέχρι το 1982, για δέκα αγωνιστικές περιόδους. Εικοσιεννιά χρόνια αργότερα, την περίοδο 2010-11 κατέκτησε το πρωτάθλημα του βορείου ομίλου της Γ΄ Εθνικής Κατηγορίας, με αποτέλεσμα την άνοδό της στη Β΄ Εθνική, όπου και παρέμεινε για 2 χρόνια, ως την περίοδο 2012-13. Από τη σεζόν 2013-14 και για 10 χρόνια αγωνιζόταν στα ερασιτεχνικά πρωταθλήματα της Ε.Π.Σ. Μακεδονίας. Τη σεζόν 2014-15 η Αναγέννηση τερμάτισε 3η στον 3ο όμιλο της Α΄ ερασιτεχνικής κατηγορίας και συμμετείχε στα πλέι οφ ανόδου για την Α1, πρώην Δ΄ Εθνική, χωρίς επιτυχία.
Lil Tjay
Βιογραφία
Ο Μέριτ γεννήθηκε στο Μπρονξ, μια γειτονιά της Νέας Υόρκης. Τον μεγάλωσε η μητέρα του μαζί με τα δύο μικρά αδέρφια του. Ο Μέριτ περιέγραψε τον εαυτό του ως το ενοχλητικό παιδί των τριών αδερφών, που μερικές φορές διέπραττε μικροκλοπές και τσακώνονταν στο σχολείο. Σε ηλικία 15 ετών, ο Μέριτ συνελήφθη για μια από τις ληστείες του και καταδικάστηκε σε ένα χρόνο σε ένα κέντρο ανηλίκων, όπου άρχισε να γράφει ραπ, συμπεριλαμβανομένης μιας από τις επιτυχίες του, το "Resume", που δημοσιεύτηκε στο SoundCloud.
Αναγέννηση Επανομής
Δεκάδες παίχτες από την Επανομή έχουν αναδειχθεί και έχουν παίξει ποδόσφαιρο σε υψηλό επίπεδο. Κορυφαίος όλων ο θρυλικός "Καίσαρας" του ελληνικού ποδοσφαίρου και του ΠΑΟΚ Σταύρος Σαράφης. Ακολουθεί ο Αντώνης Γιουκούδης, που έπαιξε σε Άρη και ΠΑΟΚ, ο Γρηγόρης Παπαζαχαρίας, που έπαιξε μεταξύ άλλων σε Ηρακλή και Άρη και άλλοι.
Τίτλοι - Διακρίσεις
Κατηγορία:Αθλητικοί σύλλογοι Θεσσαλονίκης Κατηγορία:Ιδρύσεις αθλητικών συλλόγων το 1926 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1926
Lil Tjay
Η αρχή
Το 2016, ο Lil Tjay άρχισε να δημοσιεύει μουσική στο SoundCloud. Το "Resume", ένα από τα πρώτα του τραγούδια, δημοσιεύτηκε όταν ο Tjay ήταν 15 ετών. Επίσης σινγκλ όπως το "Ride For You" που έχει περισσότερες από 28 εκατομμύρια προβολές στην εν λόγω πλατφόρμα και ακόμη και το πρώτο του EP που κυκλοφόρησε το 2018 με τίτλο No Comparison.
2018-19:«Brothers» και True 2 Myself
Στις 10 Μαρτίου 2018, σε ηλικία 17 ετών, ο Lil Tjay τράβηξε την προσοχή της δισκογραφικής εταιρείας A&R. Λίγο αργότερα, ο Tjay κυκλοφόρησε το σινγκλ "Brothers", το οποίο έγινε το πιο δημοφιλές και τον έκανε να υπογράψει συμβόλαιο με την Columbia Records.
Το 2019, ο Tjay ήταν ο πρώτος εμφανιζόμενος για τον ράπερ Lil Mosey στην εθνική του περιοδεία. Την ίδια χρονιά εμφανίστηκε επίσης στη γνωστή συναυλία "Rolling Loud", που πραγματοποιήθηκε στο Μαϊάμι μαζί με αστέρια του είδους όπως οι Migos και ο Τράβις Σκοτ.
2020-σήμερα: State of Emergency και Destined 2 Win
Το 2020, κυκλοφόρησε το τρίτο του EP με τίτλο State of Emergency, στο οποίο συμμετείχαν καλλιτέχνες όπως οι Fivio Foreign, Pop Smoke, Sleepy Hallow, μεταξύ άλλων.
Το 2021 κυκλοφόρησε το δεύτερο στούντιο άλμπουμ του με τίτλο Destined 2 Win, το οποίο περιλάμβανε 21 σινγκλ και παραστάσεις από καλλιτέχνες όπως οι Polo G, Offset, Tyga, μεταξύ άλλων. Αυτό βοήθησε τον καλλιτέχνη να αποκτήσει μεγάλη διεθνή αναγνώριση για τους τίτλους και τα ονόματα των συνεργαζόμενων καλλιτεχνών. "Ο λόγος που ονόμασα το άλμπουμ Destined 2 Win είναι επειδή πάντα ένιωθα ότι είχα κάτι μέσα μου που θα ήταν υπέροχο. Είναι απλώς ένα σύνολο δουλειάς για να επισημάνω τα επιτεύγματά μου, ακόμα προσπαθώ να καταλάβω ποιος είναι ο δρόμος μου. Αυτό που συνέβη στη ζωή μου είναι αυτό που με έφερε εδώ. Αν δεν περνούσα κάποιες από αυτές τις εμπειρίες, μάλλον δεν θα ήμουν ο εαυτός μου. Πάντα υπάρχουν εμπόδια, είμαι σίγουρος ότι θα υπάρξουν περισσότερα εμπόδια και ξέρω ότι θα μπορέσω να τα ξεπεράσω."
Μουσικό στυλ και επιρροές
Επηρεασμένος από την παιδική του ηλικία στο Μπρονξ, ο Lil Tjay είναι ένας μελωδικός ράπερ, που χρησιμοποιεί συχνά το Auto-Tune στα τραγούδια του. Έχει συγκριθεί με τον ράπερ της Νέας Υόρκης, A Boogie wit da Hoodie. Σε μια συνέντευξη, ο Μέριτ αποκάλυψε ότι οι μεγαλύτερες μουσικές του επιρροές είναι οι Drake, Meek Mill και Usher. Στην ίδια συνέντευξη, ο Lil Tjay περιέγραψε τη μουσική του ότι περιέχει έναν μελωδικό ήχο όταν τραγουδάει ή ραπάρει για το δύσκολο παρελθόν του. Ο Lil Tjay πιστώνει επίσης την επιτυχία του σε ένα χρόνο φυλάκιση, όπου ισχυρίζεται ότι έμαθε τις δεξιότητές του στη σύνθεση τραγουδιών. Σε ένα άρθρο για τον Lil Tjay στην ιστοσελίδα Pitchfork, αναφέρεται στον "καρδιοκατακτητή της χιπ χοπ". Αργότερα στη συνέντευξη, ο Lil Tjay εξηγεί ότι μερικές φορές τον αποκαλούν «Ο Τζάστιν Μπίμπερ του Μπρονξ».
Περιστατικό
Λίγο μετά τα μεσάνυχτα της 22ας Ιουνίου 2022, ο Lil Tjay βρισκόταν στο Chipotle Mexican Grill στο Νιου Τζέρσεϊ, όταν πυροβολήθηκε, αν και, σύμφωνα με το TMZ, αναφέρθηκε επίσης πυροβολισμός σε ένα βενζινάδικο της Exxon, λίγους δρόμους πιο πέρα, και σε μία από αυτές τις δύο τοποθεσίες, ο Tjay, πυροβολήθηκε και η έκταση των τραυμάτων του ήταν ασαφής, ωστόσο μεταφέρθηκε αμέσως στο χειρουργείο.
Εξωτερικοί σύνδεσμοι
Κατηγορία:Αμερικανοί ράπερ
Αιματολογία
Η Αιματολογία είναι ένας ιδιαίτερος κλάδος της ιατρικής επιστήμης που κύριο αντικείμενο έρευνας και μελέτης είναι το αίμα, τόσο στη φυσιολογική του, όσο και την παθολογική του κατάσταση. Κατά τις τελευταίες δεκαετίες και ειδικότερα μετά την εφεύρεση του ηλεκτρονικού μικροσκοπίου η ιατρική ειδικότητα της αιματολογίας έχει καταλάβει προνομιούχο θέση μεταξύ άλλων ειδικοτήτων.
Η Αιματολογία μελετώντας την μορφολογία και φυσιολογία των κυττάρων του αίματος κατάφερε αφενός μεν να προσδιορίσει τον τόπο παραγωγής και καταστροφής των αιμοσφαιρίων, όσο επίσης, το σημαντικότερο, να προσδιορίσει αρκετό αριθμό νοσημάτων που έχουν ως αιτία αιματοπάθειες οφειλόμενες σε διαταραχές των παραπάνω κυττάρων, ή ακόμα και στην αντιμετώπιση αιμορραγικών παθήσεων, παθήσεων που συνοδεύονται με αιμορραγία. Στις αιματοπάθειες περιλαμβάνονται οι περισσότερο γνωστές, αναιμίες, πολυερυθραιμίες, λευχαιμίες, κ.ά.
Συνέπεια των προσδιορισμών αυτών ήταν η εφαρμογή ακριβέστερων θεραπευτικών αγωγών και ταυτόχρονα η ταχύτατη ανάπτυξη των εργαστηριακών εξετάσεων και εφαρμογής νέων μεθόδων έρευνας.
Στα πεδία μελέτης της αιματολογίας υπεισέρχονται και άλλα πεδία όπως της βιοχημείας, ιστολογίας, κυτταρολογίας, ανοσοπαθολογίας κ.ά., γεγονός που καθιστά την ειδικότητα αυτή ιδιαίτερα αξιόλογη στη θεραπευτική, με ευρύτατο φάσμα ερευνών.
Pokémon (τηλεοπτική σειρά)
Το Pokémon (ιαπωνικά: ポケモン, Χέπμπορν: Pokemon, από τις λέξεις ポケットモンスター, Poketto Monsutā, δηλ. Pocket Monsters) είναι ιαπωνική τηλεοπτική σειρά anime. Είναι βασισμένη στη σειρά βιντεοπαιχνιδιών Pokémon, και αποτελεί μέρος του franchise Pokémon. Το στούντιο OLM Incorporated έχει επιμεληθεί τη δημιουργία της σειράς.Αργότερα κυκλοφόρησαν μερικές άλλες σειρές όπως το Pokemon Origins,Pokemon Generations,Pokemon Twilight Wings & Pokemon Legend of Arceus.
Η σειρά χωρίζεται σε πέντε χρονολογικά διαδοχικές σειρές στην Ιαπωνία, που χωρίζονται με βάση την εκδοχή της σειράς βιντεοπαιχνιδιών, η οποία είναι και η πηγή έμπνευσης της σειράς. Οι σειρές αυτές είναι: η αρχική σειρά, η σειρά Advanced Generation, η Diamond & Pearl, η Best Wishes!, και η πιο πρόσφατη σειρά XY, η οποία ξεκίνησε να προβάλλεται τον Οκτώβριο του 2013. Αργότερα προβλήθηκαν οι σεζόν Pokemon X & Y, Pokemon Sun and Moon και Pokemon Journeys. Έχει ανακοινωθεί ότι η σειρά θα επιστρέψει με μία νέα γενιά Pokemon η οποία θα βασίζεται στο βιντεοπαιχνίδι Pokemon Scarlet & Pokemon Violet.Στις διεθνείς μεταδόσεις, αυτές οι πέντε σειρές χωρίζονται σε 20 ξεχωριστούς κύκλους. Η σειρά συνοδεύεται από παράπλευρο προγραμματισμό, που αποτελείται από τα Pokémon Chronicles, Pokémon Sunday, Pokémon Smash!, και Pokémon Get TV. Μέχρι τώρα, το Pokémon είναι η πέμπτη μακροβιότερη σειρά μετά τις Doraemon, Sazae-san, The Simpsons, Transformers, Crayon Shin-chan και Arthur μπροστά από τις South Park, SpongeBob SquarePants, One Piece και The Fairly OddParents.
Πλοκή
μικρογραφία|αριστερά|Οι κύριοι χαρακτήρες από το Pokémon Diamond & Pearl (από αριστερά προς τα δεξιά): Μπροκ, Ας, Ντον Όταν ο Ας Κέτσαμ, ο οποίος ήθελε όλη του τη ζωή να γίνει ο αφέντης των Pokémon, γίνεται δέκα ετών έχει τη δυνατότητα να ξεκινήσει το ταξίδι του στον κόσμο των Pokémon. Ωστόσο, όταν καθυστερεί να ξυπνήσει την μέρα που θα αποκτούσε το πρώτο του Pokémon, ο καθηγητής Όουκ, ο τοπικός ερευνητής Pokémon, έχει ήδη δώσει τα τρία Pokémon Μπούλμπασαρ, Τσαρμαντερ και Σκουίρτλ στους νέους εκπαιδευτές Pokémon, αλλά έχει ακόμη ένα Pokémon που δίνει στον Ας: ένα Πίκατσου. Αποφασισμένος να κάνει το ταξίδι του έτσι κι αλλιώς, ο Ας κάνει το καλύτερό του για να γίνει φίλος με τον Πίκατσου, αλλά ο Πίκατσου δεν τον εμπιστεύεται και δεν είναι καν πρόθυμος να επιστρέψει στην PokéBall του. Αυτό συμβαίνει αμέσως μετά που ο Ας προστατεύει τον Πίκατσου από μια ομάδα από θυμωμένα Pokémon που καταλαβαίνει πόσο πολύ ο Ας νοιάζεται για αυτόν, και έτσι σώζει τον Ας. Στην πορεία, ο Ας συναντά πολλούς φίλους, τόσο των ανθρώπων όσο και των Pokémon. Στην περιοχή Κάντο, ο Ας συναναστρέφεται με την εκπαιδεύτρια Pokémon νερού και πρώην γυμνάστρια της πόλης Σερούλιαν Μίστυ και το γυμναστή της πόλης Πιούτερ και εκπαιδευτή Pokémon κασσίτερου Μπροκ, ενώ όλα δυσκολεύουν τα σχέδια του τρίου Ομάδα Πύραυλος των Τζέση, Τζέιμς και Μιάουθ που θέλουν να κλέψουν το Πίκατσου του Ας και άλλα σπάνια Pokémon που θα συναντήσουν, ακολουθώντας τον Ας σε όλο τον κόσμο. Όταν ο Ας και η Μίστυ ταξιδεύουν στα Πορτοκαλί Νησιά (χωρίς τον Μπροκ) συναντιούνται με τον παρατηρητή Pokémon και καλλιτέχνη Τρέισι Σκέτσιτ, προτού συναντηθούν με τον Μπροκ για μια ακόμη φορά καθώς ταξιδεύουν προς την περιοχή Τζότο. Όταν ο Ας κατευθύνεται για την περιοχή της Χόεν στην σειρά Advanced Generation, η Μίστυ μένει πίσω για να γίνει γυμνάστρια πλήρης απασχόλησης στην πόλη Σερούλιαν, αλλά κερδίζει νέους συντρόφους με την υπεύθυνη Pokémon Μέι και το μικρό της αδελφό, Μαξ και μαζί αντιμετωπίζουν τις προκλήσεις των ομάδων Magma και Aqua. Μετά την επιστροφή τους στην Κάντο για να συμμετάσχουν στην πρόκληση Battle Frontier, ο Ας αργότερα ταξιδεύει με τον Μπροκ στην περιοχή Σινό στη σειρά Diamond & Pearl, η Μέι και ο Μαξ περνούν το δικό τους δρόμο. Ο Ας και ο Μπροκ συναντούν την Ντον, μία άλλη υπεύθυνη εκπαιδεύτρια Pokémon, η οποία ταξιδεύει μαζί τους καθώς περνούν από τη Σινό όπου πρέπει να νικήσουν το Σάιρους και την ομάδα του Galatic. Στις πιο πρόσφατες περιπέτειες του στη σειρά Black & White, ο Ας ταξιδεύει μόνος του στη μακρινή περιοχή Ουνόβα, όπου συναντά και ταξιδεύει με την δασκάλα δράκων Ίρις και το γυμναστή της πόλης Στρίατον, ειδήμων στα Pokémon και μερικές φορές ντετέκτιβ Κίλαν καθώς ανακαλύπτουν τα σχέδια της ομάδας Plasma, που θέλουν να ελευθερώσουν τα Pokémon από την ιδιοκτησία των ανθρώπων επειδή μόνο έτσι μπορούν να κυβερνήσουν τον κόσμο χωρίς αντίρρηση.
Εξωτερικοί σύνδεσμοι
Κατηγορία:Pokémon Κατηγορία:Ιαπωνικές τηλεοπτικές σειρές Κατηγορία:Κωμικά anime και manga
Νικήτη
Η Νικήτη είναι κωμόπολη και πρωτεύουσα του δήμου Σιθωνίας. Απέχει από τη Θεσσαλονίκη 101 χιλιόμετρα (χλμ.) και από την πρωτεύουσα του νομού Χαλκιδικής, Πολύγυρο, 36 χιλιόμετρα (χλμ.). Κύρια ασχολία των κατοίκων είναι ο τουρισμός, η παραγωγή ελαιολάδου και η μελισσοκομία (Η Νικήτη χαρακτηρίζεται ως το κέντρο της μελισσοκομίας στην Ελλάδα). Στην κωμόπολη λειτουργεί ΚΕΠ και πολλές άλλες υπηρεσίες του Δήμου. Από άποψη εκπαιδευτηρίων, στη Νικήτη υπάρχει Νηπιαγωγείο, Δημοτικό Σχολείο, Γυμνάσιο και Λύκειο (ΤΕΕ, ΕΠΑΛ). Επίσης υπάρχει χειρουργός οφθαλμίατρος, ορθοπεδικός, πλησίον των ΕΛΤΑ. Επιπλέον υπάρχει παράρτημα του Mikel και τρία (3) ATM. Πολιτιστικά δραστηριοποιείται ο Πολιτιστικός σύλλογος νέων, με την επωνυμία "Ο Σίθων". Στη θέση Καστρί έχει βρεθεί προϊστορικός οικισμός.
Ονομασία
Η ονομασία Νικήτη προέρχεται από τη γῆ τοῦ Νεακίτου, μετόχι της Μονής Ξενοφώντος ήδη από το 1300, που τοποθετείται στην περιοχή της σημερινής Ψαλίδας, λίγο πριν τη διασταύρωση προς Μαρμαρά. Στα 1089 είναι γνωστή η Μονή του Νεακίτου στο Άγιον Όρος, που συνόρευε με τη Μονή Κωνσταμονίτου. Η Μονή του Νεακίτου κάποια στιγμή πριν το 1300 παρήκμασε και μόνο το όνομά της επιβίωσε. Με τα χρόνια οι κάτοικοι της περιοχής διατήρησαν κυρίως προφορικά την ανάμνηση του ονόματος, που τελικά διαμορφώθηκε στη σημερινή του μορφή, Νικήτη.
Η επίσημη ονομασία του χωριού από την εποχή της αναγνώρισης της κοινότητας το 1918 ήταν γνωστή από τους χάρτες και τα διάφορα επίσημα έγγραφα ως κοινότητα "Νικήτα".
Η ονομασία αυτή παρέμεινε μέχρι και το 1988, όπου μετέπειτα η ονομασία άλλαξε επισήμως σε "Νικήτη" μετά από σχετικό υπόμνημα που υπέβαλε ο  αρχαιολόγος   Ιωακείμ  Παπάγγελος  προς το   Συμβούλιο  Τοπωνυμίων του Υπουργείου Εσωτερικών με θέμα την επίσημη ονομασία του χωριού. Η μετονομασία ενεκρίθει με το υπ' αρ. 261 Προεδρικό Διάταγμα που δημοσιεύθηκε στο υπ' αρ. 119/7-6-88 ΦΕΚ, τ. Α'. Από την η Ιανουαρίου 1999 αποτελεί την έδρα του δήμου Σιθωνίας και από την την 1η Ιανουαρίου 2011 έδρα του νέου διευρημένου Δήμου Σίθωνίας που περιλαμβάνει πλέον όλη την περιοχή της χερσονήσου της Σιθωνίας.
Ιστορικά στοιχεία
Κοντά στη Νικήτη βρέθηκε το επιτύμβιο ενός Ρωμαίου αποίκου της Κασσάνδρειας, ο οποίος κατοικούσε εδώ είτε σε κάποια αγροτική έπαυλη είτε στον κοντινό ρωμαϊκό οικισμό (στη θέση «Άγιος Γεώργιος»), όπου τοποθετείται πιθανώς και η αρχαία Φυσκέλλη. Η ιστορία του χωριού ξεκίνησε με την ίδρυση του πρώτου συνοικισμού, το 14ο αιώνα. Σε έγγραφα της Μονής του Ξενοφώντος αναφέρεται αυτός ο εποικισμός. Η τοποθεσία στις πηγές αυτές αναγράφεται γη του Νεακίτου. Στον παλαιό οικισμό έχουν ανακαλυφθεί σημαντικά παλαιοντολογικά ευρήματα. Σε όλη τη διάρκεια της οθωμανικής κυριαρχίας ανήκε διοικητικά στο ναχιγιέ του Παζαργκιάχ και φορολογικά στο χάσι του Λόγγγου. Οι κάτοικοι της Νικήτης συμμετείχαν στην επανάσταση του 1821 μεταξύ αυτών αναδείχθηκαν Ζαφείριος Χριστοδούλου, ο Δήμος Αλεξάνδρου και άλλοι. Το 1867 οικοδομήθηκε ο ενοριακός ναός του Αγίου Νικήτα. Υπάρχουν επίσης ο κοιμητηριακός ναός της Κοίμησης της Θεοτόκου και το εξωκλήσι του Προφήτη Ηλία. Από τη δεκαετία του ' 50 και έπειτα, η Νικήτη εξαπλώθηκε προς την παραλία.
Αθλητισμός
Επίσης, το χωριό διαθέτει ομάδα καλαθοσφαίρισης, τους Σίθωνες Νικήτης, που συμμετέχει στα πρωταθλήματα της Ε.ΚΑ.Σ.Χ.. Η ποδοσφαιρική ομάδα του χωριού, Φοίνιξ Νικήτης, αγωνίζεται επίσης στη Β' τοπική κατηγορία Χαλκιδικής. Με τερματισμό τη Νικήτη γίνεται κάθε χρόνο και ο διεθνής κολυμβητικός διάπλους του Τορωναίου κόλπου.
Παραδοσιακά προϊόντα
Σήμερα απαριθμεί περίπου 135 μέλη που στο σύνολο τους είναι επαγγελματίες μελισσοκόμοι, οι οποίοι εκμεταλλεύονται 60.000 μελισσοσμήνη σε κυψέλες ευρωπαϊκού τύπου. Η μέση ετήσια παραγωγή του Συνεταιρισμού υπερβαίνει τους 900 τόνους (10% της ελληνικής ετήσιας παραγωγής) σε διάφορες ποικιλίες μελιού, με κυρίαρχες τις: πευκόμελο, ανθόμελο από αγριολούλουδα, δασόμελο, έρεικα (σουσούρα) και πολλές άλλες ποικιλίες από ανθόμελα όπως (βαμβακόμελο, μελίκομπος, ηλίανθος, πορτοκαλιά, καστανιά κ.λ.π.).
Παραπομπές
Κατηγορία:Δήμος Σιθωνίας Κατηγορία:Κωμοπόλεις του νομού Χαλκιδικής
Δήμος Σιθωνίας (πρόγραμμα Καποδίστριας)
Ο Δήμος Σιθωνίας του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Σιθωνίας. Βρισκόταν στο Νομό Χαλκιδικής και είχε (πραγματικό) πληθυσμό 8.891 κατοίκους, με βάση την απογραφή πληθυσμού του 2001. Έδρα του ήταν η Νικήτη.
Στο δήμο περιλαμβάνονταν:
Σιθωνια
Sithonia (Gemeinde)
1343 Νικόλ
Η Νικόλ (Nicole) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,802. Ανακαλύφθηκε το 1935 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και της έδωσε το όνομα μιας ανεψιάς του.
Φυσικά χαρακτηριστικά
Η μέση διάμετρος της Νικόλ εκτιμάται σε 24,40 χιλιόμετρα. Ο φασματικός τύπος της είναι C (ανθρακούχος), ενώ το γεωμετρικό άλβεδό της είναι 0,1076.
Εξωτερικοί σύνδεσμοι
Νικολ
Πέτρος Περσάκης
Ο Πέτρος Περσάκης (Αθήνα 1879 - 1952) ήταν Έλληνας αθλητής της γυμναστικής, Ολυμπιονίκης το 1896.
Στους Ολυμπιακούς αγώνες του 1896 στην Αθήνα κατέκτησε δύο μετάλλια στην γυμναστική, τα αγωνίσματα της οποίας έγιναν στο Παναθηναϊκό στάδιο. Ήταν τρίτος στους κρίκους πίσω από τον Μητρόπουλο και τον Γερμανό Χέρμαν Βάινγκερτνερ. Επίσης ήταν δεύτερος στο ομαδικό του δίζυγου με την ομάδα του Πανελληνίου όπου ανήκε μαζί με τους Μητρόπουλο, Ξενάκη, Αθανασόπουλο και Ανδριακόπουλο.
Πηγές
Κατηγορία:Έλληνες Ολυμπιονίκες Κατηγορία:Αθλητές της γυμναστικής στους Θερινούς Ολυμπιακούς Αγώνες 1896 Κατηγορία:Έλληνες αθλητές της ενόργανης γυμναστικής Κατηγορία:Αθλητές στίβου Πανελληνίου
Μπασκίρ (αποσαφήνιση)
Ο όρος Μπασκίρ μπορεί να αναφέρεται:
Ρουπία Σεϋχελλών
Η ρουπία  (rupee)  είναι το νόμισμα στις Σεϋχέλλες και υποδιαιρείται σε 100 λεπτά (cents). Στην τοπική γλώσσα των Κρεολών ] (Seselwa) λέεγται roupi. Ο διεθνής νομισματικός κωδικός είναι SCR. Μερικές φορές χρησιμοποιούνται και οι βραχυγραφίες SR και SRe.
Κέρματα
Το 1939 εισήχθησαν κέρματα ονομαστικής αξίας των 10 και 25 λεπτών (cents), ½ και 1 ρουπίας. Τα 10 λεπτά ήταν νέα ονομαστική αξία και ήταν φτιαγμένο το κέρμα αυτό από χαλκονικέλιο, σε αντίθεση με τα άλλα τρία κέρματα άλλης ονομαστικής αξίας που όμως ήταν ισομεγέθη. Εκείνα κόπηκαν με λιγότερο καθαρό ασήμι (.500). Το 1948 κυκλοφόρησαν ορειχάλκινα κέρματα του 1 καθώς επίσης και των 2  και  5 λεπτών. Τα κέρματα ήταν ίδια σε μέγεθος με τα κέρματα στο Μαυρίκιο και παρόμοια στο σχέδιο.
Το 1951 τα ασημένια νομίσματα των 25 λεπτών αντικαταστάθηκαν από άλλα χαλκονικέλινα. Επιπλέον αλλαγές έγιναν τα έτη 1953 και 1954. Το 1972 κυκλοφόρησαν λεπτά του 1 και των 5 από αλουμίνιο. Το 1968 κυκλοφόρησαν τα τελευταία κέρματα των 2 λεπτών και το κέρμα του ενός λεπτού βγήκε από το νομισματοκοπείο για τελευταία φορά το 1992.
Χαρτονομίσματα
thumb|Μία ρουπία του 1943 Το 1914 η κυβέρνηση τύπωσε επειγόντως χαρτονομόσματα των 50 λεπτών καθώς επίσης της 1 και των 5 και 10 ρουπιών. Το 1918 τυπώθηκαν πιο πολλά χαρτονομίσματα των 50 λεπτών και της 1 ρουπίας και αυτά ακολουθήθηκαν από τα τραπεζογραμμάτια των 5, 10 και 50 ρουπιών το 1928. Τα χαρτονομίσματα των 50 λεπτών και τξς 1 ρουπίας σταμάτησαν να τυπώνονται το 1951. Το 1968 κυκλοφόρησαν οι ρουπίες των 20 και των 100, ενώ τα χαρτονομίσματα των 5 ρουπιών αντικαταστάθηκαν από κέρματα το 1972.
Το 1979 την έκδοση χαρτονομισμάτων ανέλαβε η Νομισματική Αρχή των Σεϋχελλών (Seychelles Monetary Authority) τυπώνοντας τραπεζογραμμάτια των 10, 25, 50 και 100 ρουπιών. Οι ίδιες ονομαστικές αξίες είναι και στα χαρτονομίσματα που εξέδωσε η Κεντρική Τράπεζα των νησιών, η οποία ανέλαβε αρμοδιότητα το 1983. Το 2005 κυκλοφόρησαν τραπεζογραμμάτια των 500 ρουπιών.
Οι «ανεπίσημες» αξίες των χαρτονομισμάτων διαφέρουν από τις επίσημες, εξαιτίας της «μαύρης αγοράς». Ενδεικτικά, τον Απρίλιο του 2007 η επίσημη ισοτιμία της ρουπίας με το αμερικανικό δολάριο ήταν 6,1 ρουπίες ανά 1 δολάριο, ενώ στη «μαύρη αγορά» η αντίστοιχη ισοτιμία ήταν 13 ρουπίες για ένα δολάριο.
Υποτίμηση 2008
Το Νοέμβριο του 2008 η χώρα ήρε τον έλεγχο στο νόμισμά της. Η ρουπία υποτιμήθηκε κατά 78% έναντι του αμερικανικού δολαρίου στις 3 Νοεμβρίου 2008.
Παραπομπές
Ρουπια Ρουπια Σευχελλων
Ποταμός Μαγδαλένα
Ο Ποταμός Μαγδαλένα (ισπανικά: Río Magdalena, ισπανική προφορά ΔΦΑ : [ˈri.o maɣðaˈlena]) είναι ο κύριος ποταμός της Κολομβίας, ρέοντας προς Βορρά, μέσα στην ομώνυμη με αυτόν κοιλάδα, περίπου σε μήκος 1.528 χιλιομέτρων, διατρέχοντας το δυτικό μισό της χώρας. Παίρνει το όνομά του από τη Μαρία Μαγδαληνή.
Η λεκάνη απορροής του καλύπτει μια επιφάνεια 27.3 εκατομμυρίων εκταρίων, η οποία αποτελεί το 24% της συνολικής έκτασης της χώρας και όπου ζει το 66% του πληθυσμού της. Επίσης, εκεί παράγεται το 86% του ακαθάριστου εγχώριου προϊόντος της Κολομβίας.
Ο ποταμός διασχίζει μια ευρεία ποικιλία οικοσυστημάτων.
Λόγω της γεωγραφικής θέσης του στο βόρειο τμήμα της Νότιας Αμερικής, ο ποταμός Μαγδαλένα ήταν από τους προκολομβιανούς χρόνους μια διαδρομή προς το εσωτερικό της περιοχής που σήμερα αποτελεί την Κολομβία και τον Ισημερινό.
Εξωτερικοί σύνδεσμοι
Κατηγορία:Ποταμοί της Κολομβίας
Μπασκιρία (αποσαφήνιση)
Ο όρος Μπασκιρία μπορεί να αναφέρεται:
Δυναστεία των Λυσιμαχιδών
Η Δυναστεία των Λυσιμαχιδών είναι ένας ευγενής οίκος της Μακεδονίας. Ο Λυσίμαχος ήταν ένας από τους διαδόχους του Αλεξάνδρου Γ΄ του Μεγάλου και έγινε βασιλιάς της Θράκης, της Μ. Ασίας και της Μακεδονίας. Τα μέλη της δυναστείας έκαναν επιγαμίες με τους Πτολεμαίους της Αιγύπτου και όταν ο γιος του Λυσιμάχου δεν μπόρεσε να τον διαδεχθεί στη Μακεδονία, κατέφυγε στην Αίγυπτο. Εκεί θα γινόταν ο επόμενος φαραώ, όμως τελικά έγινε ηγεμόνας της Τελμησσού στη Λυκία της Μ. Ασίας, υποτελής των Πτολεμαίων. Τον διαδέχθηκε ο γιος του και ο εγγονός του. Από το 181 και μετά δεν υπάρχουν αναφορές για μέλη της δυναστείας.
Πηγές
Λυσιμαχιδες
1344 Κωμπέτα
Η Κωμπέτα (Caubeta) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,639. Ανακαλύφθηκε το 1935 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά της προς τιμή του Γάλλου αστρονόμου Πωλ Κωμπέ (Paul Caubet), του Αστεροσκοπείου της Τουλούζης.
Φυσικά χαρακτηριστικά
Τα φυσικά χαρακτηριστικά της Κωμπέτας είναι άγνωστα. Η Κωμπέτα περιστρέφεται γύρω από τον εαυτό της μία φορά κάθε 3 ώρες και 7 λεπτά, μία μάλλον γρήγορη περιστροφή.
Εξωτερικοί σύνδεσμοι
Κωμπετα
Καλλιθέα Βοιωτίας
Η Καλλιθέα είναι χωριό του νομού Βοιωτίας. Αποτελεί μία από τις τέσσερις Τοπικές Κοινότητες της Δημοτικής Ενότητας Τανάγρας, η οποία έως το 2010 αποτελούσε τον καποδιστριακό Δήμο Τανάγρας. Βρίσκεται 16 χιλιόμετρα ανατολικά της Θήβας και 22 χιλιόμετρα νοτιοδυτικά του Σχηματαρίου. Από το 2011 ανήκει στον νέο καλλικρατικό Δήμο Τανάγρας. Ο πληθυσμός του χωριού ανέρχεται σε 752 κατοίκους, σύμφωνα με την απογραφή του 2011.
Στην αρχαιότητα ονομαζόταν Σίδες, δηλαδή Ροδιές καθώς ευδοκιμούν στην περιοχή, ενώ επί Τουρκοκρατίας λεγόταν Μουσταφάδες, πιθανότατα από το όνομα κάποιου τούρκου άρχοντα της περιοχής.
Οικονομία
Η οικονομία του χωριού, όπως και των υπολοίπων χωριών του δήμου, στηρίζεται κυρίως στη γεωργία, τη μεταποίηση και το εμπόριο αγροτικών προϊόντων.
Η κοντινή απόσταση από την Αθήνα αφενός, μόλις 70 χιλιόμετρα, κι αφετέρου η εύφορη και αποδοτική πεδιάδα δίπλα στον Ασωπό που εκτείνεται εμπρός του, εξειδίκευσαν το χωριό σε έναν από τους μεγαλύτερους τροφοδότες αγροτικών προϊόντων της Κεντρικής Λαχαναγοράς Αθηνών. Οι καλλιέργειες μετά το 1960, περίπου, είναι εντατικές τόσο σε δημητριακά (σκληρό σιτάρι, κριθάρι, βρώμη κτλ.) όσο και σε ζαρζαβατικά (ντομάτες, μπάμιες, φασόλια, πιπεριές). Καλλιεργούνται επίσης πατάτες και κρεμμύδια, όσο και βιομηχανική ντομάτα.
Ιστορία
Η παλαιότερη ονομασία του χωριού ήταν Μουσταφάδες. Η μετονομασία του σε Καλλιθέα έγινε το 1953. Στην προφορική παράδοση κυκλοφορεί ότι στην περιοχή του χωριού Πύργος ήταν εγκατεστημένος Τούρκος αξιωματούχος ή μεγιστάνας της περιοχής ονόματι Μουσταφάς, αλλά ακόμη κι αυτό είναι αμφισβητήσιμο. Μουσταφάς στην αραβική γλώσσα σημαίνει αυτός που ξεχωρίζει, ο διαπρεπής.
Σημάδια από αρχαιολογικές έρευνες πιστοποιούν ότι η περιοχή κατοικείται από αρχαιοτάτων χρόνων, χωρίς αυτό να σημαίνει ακριβώς στο ίδιο σημείο. Σε ακτίνα δύο χιλιομέτρων γύρω από το σημερινό χωριό υπάρχουν δείγματα οικισμών, όπως στην περιοχή Λυκούρσι (νοτιοδυτικά), στην περιοχή Κούρτανι νότια και στην περιοχή Μετόχι (δυτικά). Στην κορυφή επίσης του βουνού Σωρός δυτικά του σημερινού χωριού, υπάρχουν δείγματα Κυκλώπειων τειχών Μυκηναϊκής περιόδου. Ολλανδή αρχαιολόγος, που έκανε πρόσφατα έρευνες στην περιοχή της Αγίας Τριάδας, ανέφερε ότι ο σημερινός ναός είναι χτισμένος πάνω σε αρχαίο και σπάνιο ναό της θεάς Ήρας. Λέγεται ότι η αρχαία ονομασία του χωριού είναι Σίδες, που σημαίνει Ροδιές. Πράγματι στη περιοχή ευδοκιμούν πολύ οι ροδιές, αν και σήμερα χρησιμοποιούνται μόνο για οικιακή κατανάλωση.
Εκκλησίες
Ο πολιούχος του χωριού είναι ο Άγιος Γεώργιος ο Τροπαιοφόρος. Ο Ιερός Ναός άρχιζε να κτίζεται το 1923 από τούς κατοίκους του χωριού, είναι κατασκευασμένος από ντόπια κίτρινη πέτρα και αποτελεί το κεντρικότερο σημείο του χωριού. Ο κοιμητηριακός ναός του χωριού είναι αφιερωμένος στην Αγία Παρασκευή και είναι ο παλιότερος ναός, εορτάζει στις 26 Ιουλίου. Άλλα εξωκλήσια είναι: η Αγία Άννα (25 Ιουλίου), ο Άγιος Ιωάννης ο Καλοκτένης (29 Απριλίου), οι άγιοι Ταξιάρχες (8 Νοεμβρίου), η Αγία Τριάδα (κινητή εορτή), Παναγία Μεσοσπορίτισσα (21 Νοεμβρίου), η Αγία Μαρίνα η Μεγαλομάρτυς (16 Ιουλίου).
Πηγές
Κατηγορία:Δήμος Τανάγρας Κατηγορία:Χωριά του νομού Βοιωτίας Κατηγορία:Αρβανιτοχώρια του νομού Βοιωτίας
Ξιφασκία στους Θερινούς Ολυμπιακούς Αγώνες 1900 – Ατομικό ξίφους μονομαχίας ανδρών
Το ατομικό ξίφους μονομαχίας ανδρών ήταν ένα από τα επτά αγωνίσματα στο πρόγραμμα της ξιφασκίας στους Θερινούς Ολυμπιακούς Αγώνες του 1900. Στους αγώνες που διεξήχθησαν από την 1η Ιουνίου μέχρι τις 14 Ιουνίου, έλαβαν μέρος συνολικά 104 ξιφομάχοι από εννέα χώρες.
Σύνοψη αγωνίσματος
Στον προκριματικό αγώνα έλαβαν μέρος 104 ξιφομάχοι, 36 εκ των οποίων πέρασαν στον προημιτελικό αγώνα όπου οι 18 πέρασαν στον ημιτελικό. Έγιναν τρεις όμιλοι των έξι ξιφομάχων και οι τρεις κορυφαίοι ξιφομάχοι του κάθε ομίλου πέρασαν στον τελικό. Ένας εξ αυτών ήταν Κουβανός, ένας άλλος Αργεντινός και οι υπόλοιποι επτά ήταν όλοι Γάλλοι. Στον τελικό ο κάθε ξιφομάχος έκανε πέντε αγώνες και όσοι ξιφομάχοι ισοβάθμισαν σε νίκες έδωσαν και έκτο αγώνα ως μπαράζ.
Ο δεκαεξάχρονος Κουβανός Ραμόν Φονστ πήρε την πρώτη θέση πετυχαίνοντας 4 νίκες, στη δεύτερη θέση ακολούθησε ο Γάλλος Λουί Περέ επίσης με 4 νίκες και στην τρίτη ο Γάλλος Λεόν Σε με 3 νίκες.
Πηγές
Ξιφασκία Κατηγορία:Ξιφασκία
Κωνσταντίνος Φανέλλης
Ο Κωνσταντίνος Φανέλλης (Σμύρνη, 1791 — Αίγιο, 1863) υπήρξε Έλληνας ζωγράφος και αγιογράφος του 19ου αιώνα. Θεωρείται ο πρώτος αξιόλογος Έλληνας ζωγράφος των πρώτων μετεπαναστατικών ετών.
Βιογραφικά στοιχεία
Γεννήθηκε το 1791 στη Σμύρνη. Μεγάλο μέρος της ζωής του το έζησε στο Αίγιο. Το 1816 πήγε στο Άγιον Όρος για να μελετήσει την παραδοσιακή βυζαντινή αγιογραφία. Δεν έμεινε βέβαια ευχαριστημένος και για τούτο ανεχώρησε για την Ιταλία (Φλωρεντία, Ρώμη, Βενετία) όπου συνέχισε για τρία έτη τις σπουδές του.
Στα 28 του χρόνια επισκέφθηκε τη Γερμανία και εργάσθηκε ως ελεύθερος ζωγράφος. Τα έργα του θαυμάστηκαν από τους εκεί καλλιτεχνικούς κύκλους. Τότε πρέπει να ήρθε σε επαφή με τη ναζαρηνή ζωγραφική.
Το 1821 μετέβη στα Ιεροσόλυμα όπου εργάσθηκε ως αγιογράφος. Εκεί παρέμεινε μέχρι του έτους 1826 και περιοδεύοντας ανά την Παλαιστίνη ζωγράφισε για λογαριασμό ομίλου περιηγητών τοπία και σκηνές εμπνευσμένες από τη ζωή των κατοίκων της.
Στα 1826, μετά δηλαδή την απελευθέρωση της Ελλάδος, επαναπατρίσθηκε. Στην πόλη των Αθηνών ενδιαφέρθηκε για την οργάνωση του Καλλιτεχνείου (του τότε δηλαδή Πολυτεχνείου). Παράλληλα ασχολείτο με την αγιογραφία και την κοσμική ζωγραφική, ιδίως με προσωπογραφίες.
Το 1836 κλήθηκε να αγιογραφήσει τον Μητροπολιτικό Ναό της Φανερωμένης Αιγίου. Τότε νυμφεύθηκε και την Ελένη Νταλάκα με την οποίαν απέκτησε τέσσερα παιδιά. Έκτοτε παρέμεινε έως το θάνατό του στο Αίγιο. Αγιογράφος ήταν και ο γιος του Δημήτριος (Μιμίκος) Φανέλλης, ο οποίος ακολούθησε την τεχνική του και άφησε σημαντικό αριθμό έργων στις εκκλησίες του Αιγίου.